25 TAHUN LALU, NYPD BERTINDAK BALAS KEPADA PEMBUNUHAN BERAMAI-RAMAI TERDAHSYAT
DALAM SEJARAH MODEN AMERIKA SYARIKAT.
Ini pengalaman sebenar, kejadian sebenar yang berlaku.
Ini pembunuhan terbesar yang kami pernah siasat.
Ribuan orang terbunuh dalam serangan ini.
Kami tak bersedia langsung.
Kami tak bersedia sebagai manusia, bukan hanya soal kerjaya.
Saya tak rasa terkawal seperti biasa semasa membuat siasatan.
Saya rasa macam saya cuma nak selamat hari demi hari.
Kita akan tahu siapa kita sebenarnya.
Kita akan faham erti kerja berpasukan.
Kita akan tahu siapa rakan sekerja kita.
Kita akan tahu betapa pentingnya nyawa ini.
Saya rasa separuh bandar ini kenal seseorang atau ada saudara
yang mati di Pusat Dagangan.
Tapi masa dah berlalu.
Ada orang sekarang tak pernah alami perkara sebegitu.
Mereka tak tahu keadaannya apabila tragedi benar-benar melanda.
Seluruh bandar bersatu.
NEW YORK AKAN BERDIRI TEGUH
Tak kira latar belakang atau kewarganegaraan kami.
Kami semua manusia pada hari itu.
Dua puluh lima tahun kemudian,
itulah tarikh yang memisahkan hidup saya.
Dunia yang wujud pada 10 September sudah hilang.
Ia menyebabkan peperangan selama 20 tahun.
Seluruh dunia saya berubah.
Seluruh dunia berubah.
Tugas kami adalah untuk memastikan anda boleh tidur pada waktu malam.
Penting bagi sebuah keluarga untuk tahu pembunuh saudara mereka.
Belas kasihan kepada mangsa perkara paling penting.
Saya suka membongkar sesuatu.
Apa sebenarnya terjadi?
Kita nak tahu hal sebenar.
Itulah tugas detektif.
Naluri kita membantu orang.
Di Bandar Raya New York, NYPD…
inilah impiannya.
Melihat menara itu dari bawah sangat menakjubkan.
Terutamanya semasa kecil, kita akan tengok begini.
Ia tak berpenghujung seperti tangga ke syurga.
Mak Cik JoAnn saya bekerja di Pusat Dagangan Dunia.
Dia bekerja di Menara Utara, di tingkat 103,
kemudian di tingkat 105.
Dia bekerja untuk Cantor Fitzgerald, sebuah firma broker.
Dia mula bekerja di sana pada usia 18 tahun.
Dia akhirnya menjadi naib presiden, rakan kongsi.
JoAnn ibu saudara saya, tapi dia macam kakak saya.
Sentiasa menjaga saya, pastikan saya tak ditimpa masalah.
Dia cuma 13 tahun lebih tua daripada saya.
Semasa dia mula bekerja di sana,
dia bawa saya ke Pusat Dagangan buat kali pertama.
Sebagai budak lima tahun,
kita pasti rasa teruja tentang benda yang kita tak pernah lihat.
Saya naik lif. Rasa macam naik kapal roket.
Sekejap saja sudah sampai, beratus-ratus tingkat di atas.
Telinga berdengung. Kita keluar.
Sebaik saja kita menghampiri tingkap, ia sebenarnya…
SARJAN NYPD (BERSARA)
Sangat tinggi.
Seratus sepuluh tingkat di setiap menara.
Mungkin lebih daripada 50,000 orang pada hari tertentu.
Bangunan itu ada poskod sendiri.
Itu…
Cuba fikir, di mana-mana saja kita tinggal di Amerika Syarikat,
setiap kawasan ada poskod. Dua bangunan ini ada poskod sendiri.
Reka bentuknya dapat menahan angin kencang, ribut,
petir menyambar, pesawat menyambar.
Ia dianggap tidak dapat dimusnahkan.
26 FEBRUARI 1993
Bom membunuh lima dan mencederakan lebih 1,000 yang lain
dalam letupan yang menggegarkan Pusat Dagangan Dunia
dan menyebabkan Lower Manhattan huru-hara.
Pada Februari 1993, ada satu serangan pengganas.
SKUAD BOM
Pengganas antarabangsa masukkan bahan letupan ke dalam sebiji van
dan letakkannya di garaj bawah tanah.
Ia meletup, tapi kerosakannya sangat kecil.
Seseorang di sebelah saya berkata, "Menara ini sangat hebat."
"Ia boleh tahan letupan besar ini. Saya tak percaya."
Saya tak pernah terfikir Menara Berkembar menjadi sasaran
pengganas antarabangsa sehingga hari itu.
Kemudian, saya sedar yang ia simbol kekuatan.
Ia simbol kebanggaan.
Sesuatu yang…
Ketika kita terbang merentasi Lautan Atlantik,
kita boleh nampak Menara Berkembar.
Pada tahun berikutnya, mereka pasang pengadang simen
supaya tiada siapa dapat mendekatinya
dengan trak atau kereta dipenuhi dengan sebarang bahan letupan.
POLIS NYPD (BERSARA)
Kami sangka kejadian begini takkan berulang.
11 SEPTEMBER 2001
Hari itu hari Selasa.
Cuaca yang cerah.
Tiada awan di langit.
Saya perlu ke mahkamah.
Saya dalam Unit Antijenayah waktu itu.
Saya nak ke perbicaraan kes seluk saku.
Jadi, saya naik feri.
FERI PULAU STATEN
Saya turun daripada bot di sebelah Manhattan.
Saya mula berjalan ke stesen kereta api.
Semasa berjalan, hanya beberapa langkah daripada feri,
saya dengar bunyi letupan.
8:46 PAGI
Bunyi macam…
Saya kata, "Apa jadah itu?"
Tapi saya terus berjalan.
Saya naik kereta api ke mahkamah. Saya perlu tiba sebelum pukul 9:00 pagi.
PUSAT DAGANGAN DUNIA - PRESINT 13
Saya terjaga di asrama detektif Presint 13.
Dalam jabatan polis,
kadangkala kita tak balik rumah selama beberapa hari.
Saya daftar masuk, dan ABC News sedang disiarkan.
Saya nampak Menara Berkembar dilanggar pesawat.
Bunyinya seperti peluru berpandu, bukan pesawat.
Kemudian, ada letupan yang kuat.
Penghantar hubungi saya dan kata ada pesawat Cessna kecil
yang terhempas ke Pusat Dagangan Dunia.
Saya boleh nampak dari Lebuh Raya West Side
yang ia bukan pesawat Cessna kecil.
Ia jet besar.
Gila betul!
Saya mula berfikir sebagai polis.
Saya tahu benda sebegitu
akan jadi insiden dengan korban besar-besaran.
Saya baru hantar anak-anak saya ke PS 116, dua anak lelaki saya,
apabila saya dengar di radio.
Bencana besar sedang berlaku di Bandar Raya New York pagi ini.
Sebagai komander detektif di Manhattan,
mungkin satu-satunya dalam NYPD yang tinggal di Manhattan,
saya tahu saya kena bertindak balas.
Saya pulang dan tukar baju. Saya mungkin salah seorang daripada mereka
yang bersut untuk bertindak balas kepada kes ini.
Saya ditegur pada bulan Mei
bertindak balas kepada tiga homisid tak memakai sut.
PUSAT DAGANGAN DUNIA - PRESINT 19
Saya bekerja di Presint 19 di kawasan ronda Manhattan Utara.
Kes ini tak pernah berlaku.
Mereka kerahkan pegawai di seluruh Bandar Raya New York
untuk ke Pusat Dagangan.
Saya pegawai polis Presint 19 dengan Pete Panuccio.
Kami dipanggil untuk pengerahan satu dalam lapan yang pertama,
lapan pegawai dengan seorang sarjan.
Kami menuju ke Pusat Dagangan Dunia Satu.
Joanne Dowd bersama kumpulan pertama polis Presint 19
yang pergi dengan van.
Kami sepatutnya berjumpa di simpang Church dan Vesey.
Saya berada di sana dengan leftenan. Saya kata, "Mari bawa kereta."
"Kita akan ke sana."
Saya di dalam kereta api.
Saya turun di bangunan kerajaan, yang kita selalu lihat dalam Law & Order.
Semasa saya berjalan ke arah tiang ikonik itu,
semua orang memandang ke atas.
Mata saya tertumpu kepada apa yang mereka lihat.
Saya nampak lubang besar itu di Menara Utara.
Menara-menara itu sangat besar.
Berpuluh ribu orang di setiap bangunan setiap hari.
Saya kenal ramai orang di sana.
Saya terus hubungi 212-938-5029.
Nombor telefon pejabat JoAnn.
Saya dengar bunyi bip, bip, bip. Bukan bunyi sibuk biasa.
Macam bunyi bip untuk nombor yang tiada dalam perkhidmatan.
Waktu itu pukul 9:00 pagi. Dia sepatutnya bekerja.
Saya terus rasa panik.
Kami perlu ke sana.
Tiba-tiba…
bunyi pertama yang saya sangka bergema itu,
saya dengar tanpa gema.
Cuma letupan besar.
Kemudian, saya terjatuh di atas jalan.
Ada pesawat kedua.
9:03 PAGI
Kami di tingkat 78 Menara Selatan.
Saya masih hidup sekarang hanya kerana kami berdiri
di seberang bangunan tempat pesawat datang.
Saya terjatuh meniarap di lantai. Saya tak tahu kenapa.
Semuanya jadi gelap.
Ada orang menangis dan menjerit.
Saya kenal wanita di sebelah saya. Saya tolak dia sedikit.
Saya tanya, "Awak okey?"
Tiada jawapan. Jadi, saya tahu dia sudah tiada.
Ada orang mati terbaring di merata tempat.
Adegannya dahsyat dan huru-hara. Tiada siapa tahu apa yang berlaku.
Skuad homisid, bersama yang lain,
terlibat dalam pengerahan kecemasan ke kawasan itu.
Saya dan dua rakan sekerja memandu,
dengan lampu dan siren, dari Presint 13.
Kemudian, kami sedar ada asap keluar dari Menara Selatan.
Baru kami sedar ada sesuatu langgar menara lain.
- Oh, Tuhan. - Oh, Tuhan.
Ada satu lagi.
Ya Tuhan.
Aduhai.
Kami semua berpandangan di dalam kereta dan kata,
"Ini bukan kemalangan."
Perkara pertama yang saya fikirkan ialah isteri saya.
Dia bekerja di sebuah syarikat bernama Solomon Smith Barney.
Saya tahu dia di bandar.
Saya juga tahu dia ada klien
di salah satu bangunan Pusat Dagangan.
Saya tahu dia selalu luangkan masa di sana.
Jadi, saya tak berhenti memikirkannya.
Saya ada telefon bimbit lama,
seperti Startac atau apa saja gelarannya.
Saya cuba hubungi dia di pejabat,
cuba hubungi telefon bimbitnya, tapi tiada bunyi.
Tiada isyarat.
Tiada isyarat, tiada apa-apa.
Keadaan di bandar ini huru-hara.
Orang tinggalkan kenderaan mereka di tengah-tengah persimpangan.
Lupakan tentang kereta! Mari!
Kami cuba pergi ke tempat kami sepatutnya berada,
iaitu simpang Church dan Vesey.
Kami tiba di tengah-tengah Jalan Maiden…
POS PERINTAH
…dan kami tak boleh bergerak.
Kami tinggalkan van dan keluar.
Kami mula berlari menuju ke Pusat Dagangan Dunia.
Ketika kami menghampiri menara, kami pandang ke atas.
Orang berdiri di sebalik galang.
Asap hitam berkepul-kepul.
Orang hantar nota ke bawah.
"Tolong saya. Saya di tingkat ini atau tingkat itu."
Ia…
Kita rasa…
Tak percaya.
Sarjan kata, "Mari pergi. Teruskan bergerak."
"Kita perlu ke tempat yang sepatutnya."
"Mereka akan beritahu kita apa yang kita perlu buat."
Kebakaran yang berlaku di tingkat 78 sukar dipercayai.
Kita boleh dengar bunyi bergemeretak dan tak tahu apa yang berlaku,
tapi api semakin marak.
Sesuatu daripada siling jatuh di sebelah kepala saya.
Saya cuma mahu keluar dari sana.
Saya fikir, "Saya di tingkat 78 bangunan yang terbakar
dan tak tahu cara nak keluar."
Naluri kita adalah untuk bantu mereka yang berlari ke arah kita.
Jadi, saya melangkah untuk pergi
dan sarjan saya pegang tengkuk saya dan tarik saya ke belakang.
Ada orang terjun…
dan mendarat di depan saya.
Seseorang di depan saya terbunuh.
Dahsyat sekali.
Dahsyat untuk dilihat.
Kami tak mampu buat apa-apa.
Bunyinya jauh lebih mengerikan daripada apa yang dilihat.
Maaf.
Apabila badan jatuh
daripada ketinggian itu,
bunyinya macam kaca pecah.
Ia hancur.
Saya detektif homisid Bandar Raya New York.
Jadi, saya nampak kematian,
adegan pembunuhan yang dahsyat,
keganasan, perkara seperti itu.
Antara perkara yang paling mengganggu saya yang sentiasa saya ingat,
ialah hakikat bahawa orang-orang ini lebih rela terjun sampai mati
daripada terbakar hidup-hidup.
Tiada banyak pilihan.
ZON IMPAK MENARA SELATAN: TINGKAT 77-85
TINGKAT 78
Semasa saya di tingkat 78, saya fikir,
"Ada dua budak perlukan saya,
tapi saya tak tahu cara nak keluar dari sini."
Ada terlalu banyak serpihan, dan kepanasannya boleh dirasakan.
Saya terserempak dengan dua wanita. Ada dua lelaki datang
dan kami jumpa tangga kosong.
Kami sampai di tingkat 75,
dan ada dua anggota bomba New York yang menaiki tangga.
Mereka berdua ada tangki oksigen besar. Mereka sarat dengan semua peralatan ini.
Kami kata, "Tolong naik ke tingkat 78 sebab ia sangat teruk."
Mereka kata kepada kami,
"Jangan risau tentang kami. Risau tentang diri kamu."
"Keluar. Kami akan uruskan apa yang berlaku di tingkat 78."
Melihat cara orang berfikir
dan cara pasukan respons pertama bertindak balas sangat membuka mata.
Ayuh!
Presint-presint Lower Manhattan sudah berada di dalam bangunan
mengeluarkan orang.
Semua presint Upper Manhattan ada bersama kami.
Kami berpindah ke Park Place,
lebih kurang setengah blok dari Pusat Dagangan Dunia.
Mereka tugaskan empat pegawai ke setiap tingkat untuk bantu pemindahan.
Ketika turun, kami jumpa serpihan
yang kami berjaya panjat untuk ke tingkat 40.
Ada seorang pegawai di dalam lif itu berkata,
"Masuk. Saya akan keluarkan awak."
Kami turun ke tingkat satu.
Tingkat satu hanya ada debu dan serpihan di merata tempat.
Dahsyat. Hampir tak nampak apa-apa di depan kita.
Kami keluar daripada pintu.
Saya betul-betul tak faham apa yang berlaku.
Saya cuma boleh gambarkannya sebagai kecoh.
Dari sudut pandangan triaj, mungkin saya nampak seteruk orang lain.
Jadi, seorang pegawai datang dan ambil saya.
Saya tak kenal dia langsung. Saya cuma tahu seseorang membantu saya.
Kemudian, ada orang ambil gambar saya.
Pegawai polis itu bawa saya duduk di tepi jalan.
Ketika itulah mereka bawa saya naik ambulans.
Kemudian, dia masuk semula ke dalam bangunan.
Saya memandu ke Pusat Dagangan Dunia.
Kali pertama saya tiba di tempat kejadian, ada enjin pesawat di tengah-tengah jalan.
Saya nak cuba dapatkan nombor sirinya,
bantu kenal pasti pesawat.
Sejujurnya, dalam keadaan stres,
saya jadi detektif sedangkan saya patut jadi bos.
Saya paksa diri saya untuk fikir dengan jelas.
Saya berjalan ke ibu pejabat sementara
di seberang jalan dari Menara Selatan
untuk hubungi ibu pejabat orang atasan saya.
Saya hampir tiba di Pusat Dagangan Dunia.
Saya berdiri di sana seorang diri. Saya fikir, "Apa patut aku buat?"
Kami tak berlatih untuk ini di akademi.
Mereka tak pernah ajar kami.
Saya 27 tahun waktu itu.
Atau mungkin 28 tahun.
Saya masih agak mentah pada masa itu.
Saya mati akal. Saya fikir, "Bagaimana…"
"Bagaimana nak ke sana untuk bawa dia keluar?"
Sejak saya kecil, JoAnn sentiasa ada.
Dia bangga dengan kerjaya saya.
Dia ada semasa saya tamat belajar di akademi.
Semasa saya beli rumah pertama, dia pinjamkan saya 3,000 dolar.
Saya sentiasa boleh harapkan dia.
Sekarang, bagaimana saya nak bantu dia?
Saya mencari bimbingan itu.
Akhirnya, saya terjumpa leftenan saya pada masa itu.
Kami berjalan ke selatan, jadi kami di depan Bangunan Verizon.
Saya dengar bunyi bising.
Telefon bimbit tak berfungsi.
Saya bercakap di talian tetap.
Telefon mula bergegar, seluruh meja mula bergegar.
Saya ingat sistem kereta api bawah tanah.
Saya rasa tanah bergerak.
Bunyinya semakin kuat.
Kami sangka ia satu letupan. Kuat sangat.
Tapi ia seperti bunyi bergolek yang kuat.
Ia seperti…
Apa yang saya nampak, dari tingkat 30 ke bawah…
Oh, Tuhan!
9:59 PAGI
- Tunduk! - Pergi ke sana!
Beberapa blok dari Pusat Dagangan,
saya cuma nampak asap putih berkepul-kepul dari tempat Menara Selatan berada.
Oh, Tuhan!
Ia menuju ke arah saya dan rakan sekerja saya
dengan pantas.
Tanpa berfikir panjang, kami berdua saling pandang
dan mula berlari secepat mungkin.
Kami pergi mencari perlindungan di dalam gedung Syms.
Leftenan saya pada masa itu kata,
"Lari!"
Pergi dari sini!
- Pergi! - Ayuh!
Kemudian, semua polis yang bersama saya
yang beratur untuk bantu pemindahan
datang ke arah saya seperti kawanan lembu.
Saya terjatuh meniarap di kaki lima
dan mereka terus memijak saya sambil berlari.
Maksud saya, kita tak boleh salahkan mereka.
Tapi saya marah.
Saya dengar lutut saya patah, kaki saya patah.
Saya serta-merta rasa sakit.
Saya betul-betul terseksa di kaki lima itu.
Saya tak boleh bergerak.
Dua pegawai daripada Presint 23, yang saya tak pernah tahu nama mereka,
perkara yang sama berlaku kepada mereka.
Mereka kata, "Awak boleh berjalan?" Saya kata, "Saya boleh lari. Jomlah."
Ayuh!
Kami cuba berlari melepasi serpihan, tapi tak boleh.
Jadi, kami masuk ke Broadway
dan melutut, cuba melindungi diri sebaik mungkin.
Kami cuba masuk ke Pusat Dagangan Dunia 7,
yang berada di utara Menara Berkembar itu sendiri.
Itu tempat perlindungan paling selamat di sana.
Pintunya berkunci.
Saya nak keluarkan pistol saya dan mula menembak kaca.
Saya tak mahu berada di atas jalan.
Ada orang buka pintu dari dalam, menjerit,
"Masuk ke sini!"
Kami berlari masuk.
Kami berada di dalam atrium kaca, tingginya dua atau tiga tingkat.
Kaca lobi depannya pecah
dan tempat itu serta-merta dipenuhi dengan tanah dan debu.
Itu benar-benar saat paling menakutkan dalam hidup saya
walaupun saya pernah alami beberapa situasi genting
sepanjang kerjaya saya.
Tapi tiba-tiba kita sedar yang…
kita akan mati di sini.
Ada perkara yang perlahan sementara perkara lain jadi cepat.
Hebatnya apa yang otak kita boleh proses.
Saya bukanlah orang yang alim.
Tapi kalau kita fikir kita akan mati, kita kena bertaubat cepat.
Itulah yang saya…
Saya kata, "Tuhan…"
Saya sudah 14 tahun tak mabuk ketika itu.
PLAZA ONE POLICE
Perkara yang terlintas dalam fikiran saya ialah,
"Beginilah, Tuhan. Terima kasih untuk 14 tahun ini."
"Jaga keluarga saya."
Saya beritahu diri sendiri untuk harungi saja saat itu.
PUSAT DAGANGAN DUNIA 7 - MENARA UTARA
Bangunan tempat saya berada mula dipenuhi dengan asap.
Saya masih ingat
saya belajar di sekolah rendah, apabila ada asap,
kita sepatutnya melutut dan merangkak.
Tapi asap ini tebal
di bawah dan nipis di atas.
Ia buat saya keliru dan mempersoalkan semua yang saya pelajari
daripada Sister Elizabeth di Our Lady of Snows pada 1968.
Seluruh menara itu sudah runtuh!
Runtuh!
Gila!
Di Pusat Dagangan Dunia 7,
kami tak ditimpa apa-apa, tiada serpihan besar.
Kita belum mati.
Sambung kerja. Jadilah berguna.
Kita tak nampak apa-apa di dalam bangunan ini.
Saya ada lampu suluh yang teruk
dan saya dengar suara orang menjerit menaiki eskalator,
jadi saya pergi ke sana.
Saya seorang saja polis di sana.
Lelaki ini penjaga…
Saya tak pasti dia marsyal bomba atau pengawal keselamatan.
Dia kata, "Syukurlah polis dah sampai."
Saya pula fikir…
"Ya, askar berkuda sudah tiba. Cuma saya seorang saja."
Menara Selatan runtuh.
Sekarang kami perlu berkumpul semula.
Kami mula berjalan ke arah Menara Utara.
Saya nampak bomba.
Mereka tuang air ke dalam mata mereka.
Mereka menangis.
Ada orang awam biasa yang dapat lari dari bangunan itu.
Saya pegang seorang lelaki dan saya peluk dia.
Lelaki dewasa, lebih tua daripada saya, mungkin usia 40-an…
Dia menangis dan…
Sekali lagi, terkejut.
Saya terkejut.
Saya kata, "Semuanya akan okey."
Huru-hara sudah reda.
Kami pergi ke tempat yang dikenali sekarang
sebagai "Ground Zero"
untuk membantu mempercepat sebarang pemindahan.
Apabila kami tiba di sana, ia tiada di situ.
Ada serpihan bangunan di tengah-tengah simpang Church dan Vesey.
Menara Selatan, walaupun dilanggar selepas yang pertama,
runtuh dahulu, kerana ia dilanggar di tingkat bawah,
yang menjejaskan kekukuhan bangunan.
26 FEBRUARI 1993
Selepas pengeboman Pusat Dagangan Dunia 1993,
kami terima latihan yang pesawat tak boleh robohkan menara
daripada kuasa semata-mata.
Tapi sekarang saya sanggup ubah proses pemikiran saya.
Keluar dari kawasan ini. Menara kedua akan runtuh.
- Mereka beritahu awak… - Ya, ia akan runtuh.
Kami arahkan beberapa pegawai polis
untuk pastikan semua orang jauh dari bangunan,
sebab jelas bangunan kedua akan runtuh.
- Pergi dari sini! - Kami akan pergi!
Saya nampak ramai paramedik. Saya tanya, "Apa awak buat?"
Dia kata, "Kami akan masuk balik ke dalam bangunan."
Saya kata, "Awak gila."
Dia kata, "Ada orang di sana yang perlu dikeluarkan."
Saya rasa seakan-akan pengecut
kerana saya nak pergi.
Saya fikir, "Lantaklah."
"Aku tak nak ahli bomba malukan aku. Aku nak tunggu sini."
Bergerak! Cepat!
Menara Utara ada antena di atas. Ia mula senget.
Kami mula dengar bunyi bising.
Saya dengar.
Macam bunyi berkeriut.
Kami dua blok dari sana.
Bunyi berdegam-degum.
Ketika itulah saya mula nampak menara itu jatuh.
10:28 PAGI
Menara itu runtuh!
Lari cepat!
Ketika bangunan itu runtuh, saya bayangkan dua anak lelaki saya…
menggalakkan saya
berlari sepantas mungkin…
dan meniarap di tanah.
Mari sini.
Saya bersembunyi di tepi jalan.
Tubuh saya yang gemuk ini
terhimpit di kaki lima sebesar enam inci untuk berlindung.
Mengimbau latihan tentera saya, saya halakan kaki ke arah letupan.
Ada angin taufan.
Saya pandang ke kanan, dan ada trak di tepinya.
Kemudian, keadaan jadi sangat gelap.
Saya tak nampak.
Semuanya sangat sunyi.
Saya tak pasti kalau saya dah mati.
Saya tak rasa sakit.
Kemudian, tiba-tiba, saya tak boleh bernafas langsung.
Saya perlu masukkan tangan ke dalam mulut saya
dan keluarkan cebisan simen.
Saya terbatuk-batuk sambil melutut.
Seorang wanita pegang saya.
Dia bawa saya ke pili bomba untuk bersihkan mata saya.
Dia beri saya air.
Saya masih nampak mukanya.
Ia antara detik yang lebih menyenangkan.
Ada orang datang tolong saya ketika saya memerlukan.
Saya berharap JoAnn berjaya keluar.
Saya berharap orang yang bekerja dengan dia berjaya keluar.
Saya berharap kebanyakan orang berjaya keluar.
Dalam keadaan terkejut begitu,
kita takkan faham apa yang kita saksikan.
GEDUNG PAKAIAN SYMS
Kami di gedung Syms.
Orang yang membeli-belah di sana nampak panik.
"Kita perlu bawa mereka keluar. Buat sesuatu."
Apa-apa saja dalam asap itu buat mata saya panas.
Jadi, kami ambil kain kocek lelaki yang berada di rak pameran,
basahkannya dan edarkannya.
Semua orang, pekerja dan orang di sana,
kami suruh mereka tutup muka dengan kain kocek itu
dan cuba elak daripada menyedut asap itu.
Kami minta semua orang berbaris dan berjalan ke selatan ke arah air.
Teruskan bergerak. Cepat.
Ada feri disediakan, ada orang dengan bot peribadi.
Mereka bawa orang keluar dari Manhattan.
Saya dan rakan sekerja saya tak berniat untuk pergi.
Kami fikir, "Apa nak buat sekarang?"
Saya asyik memikirkan isteri saya semula,
sama ada dia selamat.
Saya putuskan untuk cuba telefon dia sekali lagi
dan masih tak bernasib baik.
Saya tak dapat hubungi sesiapa. Saya tiada isyarat.
Saya tak dapat buat panggilan.
Tiada komunikasi.
Satu menara ada antena yang menguruskan kebanyakan penyiaran,
kebanyakan telefon bimbit, televisyen, radio.
Jadi, kami tiada komunikasi dengan agensi lain.
Kami ada komunikasi dari titik ke titik dengan jabatan polis.
Jadi, kita boleh dengar transmisi daripada satu sama lain.
Pos perintah di utara Jalan Vesey.
10-4.
Tapi itu saja.
Keadaan sunyi-sepi.
Kita hanya boleh dengar penggera
pada tangki oksigen bomba yang mereka pakai di belakang mereka.
Suasana cukup sunyi, tapi memekakkan telinga
di kawasan Manhattan itu.
Salah satu perkara yang saya alami hari itu…
apabila difikirkan semula, ialah rasa kesunyian.
Terpisah daripada orang yang bekerja dengan saya.
Untuk polis, tak bagus.
Dalam keadaan penuh bencana,
ia benar-benar terasa membebankan kerana kita cuma terpisah.
Jadi, saya nak cari siapa yang sepatutnya bersama saya.
RESTORAN PUB O'HARA
Saya berjalan melepasi sebuah bar.
Ia pelik.
Saya terfikirkan sesuatu.
Tiada siapa akan marah kalau kita masuk ke bar dan…
ambil botol Johnnie Walker dan minum.
Dengan penyakit alkoholisme,
ia hanya duduk di belakang berkata,
"Minum sedikit pasti tak mengapa."
Inilah perbualan yang bermain-main dalam kepala saya.
Saya fikir…
"Bukan hari ini. Aku ada kerja."
Dan…
Saya masih tak mabuk hari ini. Sudah 38 tahun.
Saya ketua satu bintang yang bertanggungjawab atas detektif Bronx.
PUSAT DAGANGAN DUNIA
Kami bergegas ke bandar.
Kami ke simpang Trinity dan Liberty
apabila Menara Utara runtuh.
Di simpang Trinity dan Liberty, saya sedar ada Burger King di penjuru.
Jadi, saya ambil peluang
untuk jadikan Burger King ibu pejabat sementara.
IBU PEJABAT SEMENTARA NYPD
Saya mula berikan tugasan
dan kami berpindah sepanjang hari.
Polis datang dari Brooklyn, dari Upper Manhattan.
Itu satu-satunya masa dalam kerjaya saya di mana saya tak mahu pergi kerja.
Saya nak balik jumpa keluarga.
Itu keutamaan saya, tapi malangnya saya terpaksa ketepikannya
dan bergegas dari Queens ke Manhattan.
Saya datang dari Bronx.
Kereta saya rosak hari itu
dan ia gila sebab semuanya ditutup.
Kereta api dihentikan.
Semua orang berjalan balik dari Manhattan.
Saya cuba tumpang orang ke bandar, tapi tak dapat.
Jadi, saya naik bas di Lexington Avenue yang sesak.
Saya turun di Jalan 21 dan berjalan ke balai saya.
PRESINT 13
Ramai orang yang saya kenal hilang.
Tiada siapa tahu di mana orang berada.
NYPD mula uruskan kes orang hilang.
Orang awam, pasukan respons pertama…
Ramai daripada kami meneliti senarai semua orang yang hilang.
Unit, jangan bersiaran sebentar. Ada pegawai wanita tercedera.
Seorang pegawai tercedera. Sedia.
Kami mendengar kalau ada orang terperangkap di dalam bangunan.
Pegawai wanita, di mana awak? Di mana lokasi terakhir awak?
Saya merangkak masuk dan keluar daripada lubang gelap
cuba menyelamatkan sesiapa pun,
sehingga kasut saya terbakar dan lengan saya terbakar.
Ada kebimbangan tentang jumlah orang yang hilang.
"Bagaimana nak sahkan mereka hilang?"
"Bagaimana nak tahu mereka masih di dalam bangunan?"
PRESINT 13
Saya tinggalkan Presint 13
dan pergi ke selatan ke kawasan Pusat Dagangan Dunia.
Saya nak cari jiran saya, Bill McGinn, untuk lihat jika dia okey.
Sebelum saya tinggalkan apartmen hari itu,
isteri Bill ketuk pintu saya.
Dia kata Bill sedang bekerja.
Dia telefon dia. Tiada jawapan.
Saya kata, "Sebaik tiba di pusat bandar, saya akan cari dia."
Kami tengok sekeliling.
Saya tanya semua orang, "Ada sesiapa nampak Bill McGinn?"
"Dia bekerja di balai bomba di Jalan 10 dan Greenwich."
"Ada sesiapa nampak divisyen itu?"
Pada satu ketika, saya tanya seorang ahli bomba, dia kata…
"Divisyen itu dah tiada."
Saya rasa serba-salah.
Anak perempuannya, Cordelia, berusia enam tahun.
Dia datang ke rumah saya pagi itu.
Dia bermain dengan anak lelaki saya. Pada satu masa, dia kata,
"Aduhai, gigi saya patah!" Gigi pertamanya patah.
Dia kata, "Saya tak sabar nak tunjukkan kepada ayah saya!"
Mengetahui dia mahu tunjukkan kepada ayahnya
dan mengetahui barangkali dia takkan pulang,
saya rasa sangat sedih.
Kami berada di FDR Drive di Jambatan Manhattan.
Saya masih ingat ada orang menjerit, "Berundur!"
"Ada van di jambatan! Mereka akan letupkan Jambatan Manhattan!"
Semua orang panik.
Saya, dua rakan sekerja saya dan semua orang.
Saya fikir, "Kenapa kita lari?"
Skuad bom buat pemeriksaan. Tiada bahan letupan,
tiada masalah dengan van.
Ia cuma ditinggalkan.
Tapi pada mulanya, ia masuk akal,
sebab saya asyik fikir, "Apa pula seterusnya?"
Kami panik.
Ada macam-macam khabar angin.
Khabar angin lapan pesawat hilang,
masih belum ditemukan.
Tapi sesetengah daripadanya bukan khabar angin.
Kami dapat tahu Pentagon diserang.
Kami dapat tahu tentang nahas pesawat di Shanksville, Pennsylvania.
Dengan semua serangan yang berlaku di beberapa tempat ini,
kami tak tahu rancangan pengganas ini.
Kami tak tahu jika Bangunan Empire State akan diserang.
Kami tak tahu jika kereta api bawah tanah akan diserang.
Kami tahu hari ini harinya dan ia berlaku di beberapa tempat.
Semasa kami terus membantu orang ramai,
saya masih belum cakap dengan isteri saya.
Saya cuba telefon dia sekali lagi.
Akhirnya, saya dapat hubungi orang yang kami upah untuk jaga anak-anak.
Saya tanya jika dia dengar khabar isteri saya dan…
Dia kata, "Ya, dia dalam perjalanan. Dia di New Jersey."
Dia selamat, jadi…
ia membolehkan saya lebih fokus, untuk membantu
dan selamatkan orang yang terperangkap di dalam menara itu.
Ketika itu, saya terkejut.
Badan saya kekurangan air. Saya merayau seorang diri.
Saya berjalan ke Bangunan Woolworth
dan saya nampak Pete Panuccio,
sarjan saya daripada Presint 19, yang selalu bekerja dengan saya
sewaktu tengah malam,
dan saya kata, "Seseorang yang saya kenal!"
Dia kata, "Ya Tuhan, Joanne, ke mana awak pergi?"
Bertemu semula dengan polis Presint 19
sangat melegakan.
Dia masih hidup.
Kami mungkin hanya satu atau dua blok daripada satu sama lain
hampir sepanjang masa.
Begitulah huru-haranya keadaan.
Dia kata, "Awak nampak teruk."
Saya balas, "Awak pun nampak teruk."
Joanne terincut-incut.
Apabila saya nampak lututnya, saya…
Mungkin saya sudah meraung dan menangis di atas lantai.
Dia pula kata,
"Tak apa. Mari buat apa yang perlu. Saya akan ke hospital apabila kita pergi."
Ada bos datang dan kata,
"Kami perlukan pegawai di jalan yang menuju ke Pusat Dagangan Dunia 7."
Bangunan ini terbakar.
5:20 PETANG
Ia macam mengerang kesakitan.
Kami lari.
Ada awan debu yang besar
yang tersebar di seluruh Broadway.
Kita fikir, "Bila hari ini akan berakhir?"
Apabila saya akhirnya pulang,
saya tak sangka saya dapat pulang.
Anak saya peluk saya erat-erat…
dan kata, "Saya dah agak mak okey."
"Saya dah agak mak okey."
Saya duduk di dalam tab mandi
dan anak 10 tahun saya mandikan saya.
Dia kata, "Saya ada mak."
"Saya sangat bertuah mak pulang."
Saya dan isteri saya sangat beremosi. Kami cium anak perempuan saya.
Dia tidur di katil dengan kami malam itu.
Perasaan yang seakan-akan ketakutan itu
yang agak…
Saya lupakannya ketika di rumah,
berada di katil, bersama keluarga saya.
Saya rasa sangat lega.
Saya cuma tidur sejam.
Mandi, baju baharu dan kembali bekerja.
Kami disuruh kembali pukul 4:00 pagi.
12 SEPTEMBER 2001
Seperti yang diaturkan oleh jabatan, semua orang dapat arahan khusus.
Setiap detektif telah digunakan, entah bagaimana,
dalam kes Pusat Dagangan Dunia ini.
Saya bekerja di Pile.
PILE: TAPAK RUNTUH PUSAT DAGANGAN DUNIA (GROUND ZERO)
Beberapa hari kemudian,
pegawai pemerintah saya berkata kepada kami,
"Semua anggota unit jenayah, balik ke pejabat, tukar baju,
pakai pakaian biasa."
"Kamu akan pergi ke sana dan cari perompak."
Saya menolak.
Saya kata, "Tidak."
Saya menangis. Saya menjerit.
Saya kata, "Saya nak masuk balik ke sana."
"Saya tak nak keluar dan cari perompak. Saya tak peduli."
"Saya nak masuk ke sana. Saya nak cari JoAnn."
Kemudian, saya pandang pegawai pemerintah saya dan dia kata,
"Kamu kembali ke Pile."
"Pergi ke sana selama mana yang perlu, berapa lama pun."
Dia kata, "Pastikan kita berhubung. Kami nak tahu kamu selamat."
KAWASAN MENYELAMAT KAKITANGAN YANG DIBENARKAN SAHAJA
Apabila mereka kira dan kecilkan senarai "orang yang tak ditemukan",
kami dapat tahu bahawa 2,976 orang awam,
37 pegawai polis Lembaga Pelabuhan,
343 ahli bomba New York,
dan 23 pegawai polis NYPD
di dalam dan di sekitar menara itu
telah mati.
Bagi saya, malangnya, saya kenal beberapa orang.
Salah seorang ialah Moira Smith.
Saya baru nampak dia di depan pejabat Presint 13 pagi itu.
Saya sangat sedih sebab dia jiran saya.
Moira satu-satunya polis wanita yang terkorban di dalam menara.
PEGAWAI POLIS MOIRA SMITH
Dia pegawai polis yang bekerja di balai saya.
Saya tak sangka. Saya kenal Moira, dia ada anak perempuan.
Kadangkala, saya nampak anaknya di bilik lokar,
di asrama polis, asrama wanita.
Dia sangat comel dengan pipi merah.
Memang menyedihkan.
Kami nampak gambar Moira dalam salah satu akhbar,
menyelamatkan mangsa yang terselamat,
membawa dia keluar dari bangunan.
Saya tak tahu rangka masa saya dimasukkan ke hospital
dan waktu saya turun,
tapi mungkin sekitar waktu menara itu runtuh.
Jadi, saya pasti sudah mati kalau tak diselamatkan.
Pegawai Smith… Saya tak tahu berapa orang
dia selamatkan dari Pusat Dagangan Dunia sebelum dia bantu saya.
Dia benar-benar berwibawa menjalankan tugas sebagai polis.
Dia bahayakan diri berkali-kali untuk selamatkan lebih ramai orang.
Lama-kelamaan, keluarga saya semuanya sedar
yang JoAnn takkan pulang.
Kami hilang harapan.
Kami mula sedar akan realitinya.
Jadi, mereka aturkan upacara dengan rumah pengebumian.
Pada hari mereka aturkan semua ini, saya balik dari kerja.
Telefon berdering.
"Brian, Pak Cik Mike telefon."
Saya boleh dengar suaranya. Dia lelaki yang besar dan tegap.
Suaranya tersekat-sekat. Dia kata, "Ya."
Dia kata, "Ada sesiapa hubungi kamu?"
Saya jawab, "Tak, kenapa?"
Dia kata, "Mereka jumpa JoAnn."
"Sial."
Mayatnya ditemui.
Dan…
Hingga hari ini masih perit rasanya.
Sekurang-kurangnya,
kami tahu.
Kami tahu dengan pasti.
Malangnya, ramai orang tak jumpa sesiapa.
Mungkin takkan jumpa pun.
Kami cukup bertuah, kalau boleh dikatakan begitu,
untuk dapat jawapan dalam beberapa minggu pertama.
Saya perlukan baldi air di sini. Hulurkannya.
Penyelamatan terakhir berlaku 27 jam selepas keruntuhan itu.
Selepas itu, tiada sesiapa.
Misi menyelamat segera bertukar menjadi misi mencari.
Di pejabat pemeriksa perubatan, kami teruskan proses mengenal pasti,
melabel, buat apa saja yang boleh
untuk kembalikan mayat kepada keluarga mereka.
Suasana di pusat kematian menyedihkan.
Ada satu keluarga tanya saya macam-macam soalan
semasa saya uruskan laporan, ambil berus gigi atau berus rambut
dan memprosesnya supaya kami boleh ambil sampel DNA.
Hati saya tersayat
melihat ketakutan dan kesedihan pada wajah mereka.
2,976 orang awam terbunuh pada pagi itu.
Dua puluh lima tahun kemudian, 60 peratus telah dikenal pasti.
40 peratus daripada keluarga itu masih tiada apa-apa untuk dikebumikan.
Tanpa jawapan, kita boleh jadi gila.
9/11 membantu saya biasakan diri dengan bau kematian.
Saya nampak banyak kematian di rumah mayat.
Pada mulanya, saya tak boleh terima. Saya rasa lemas.
Tapi selepas beberapa ketika, baunya tak mengganggu saya lagi.
Ada 11 atau 12 trak sejuk beku diletakkan di tempat parkir kosong.
Ada kumpulan wanita masuk dan mula bawa bunga,
kalungan untuk diletakkan di depan trak untuk mengingati orang di dalamnya.
Kami tutup seluruh kawasan itu dengan khemah putih yang besar,
dan ia menjadi Memorial Park.
Orang tulis mesej di dinding.
HILANG
Mereka tampal gambar.
Ada satu gambar ini…
Jelas sekali ada budak conteng sesuatu. Di atasnya tertulis, "Mak."
Itu satu peringatan bagi orang yang kami mencari.
HILANG
ADA NAMPAK AYAH?
Beberapa bulan selepas serangan itu, mereka temui jiran saya, Bill McGinn.
Isteri dia beritahu saya, "Mereka temui dia malam tadi."
Saya di rumah mayat pada hari itu. Mereka bawa masuk dua ahli bomba.
Saya tak tahu pula dia antara yang ditemui.
Saya dapat tahu kemudian.
Seperkara yang saya selalu perasan, ketika hujan turun,
dia selalu tinggalkan kasut di luar apartmennya.
Ada kasut Bill, kasut Cordelia dan kasut Liam.
Kasut budak itu selalu ada di luar.
Suatu hari selepas 9/11, saya balik dan hujan turun.
Saya nampak kasut Liam dan kasut Cordelia, tapi kasut Bill tiada.
Kemudian, saya sedar dan kata, "Aku tak percaya dia dah tiada."
Setiap kali mayat anggota pasukan respons pertama ditemui,
semuanya akan berhenti.
Bendera Amerika akan diletakkan di atasnya,
dan kami akan bangun dan tabik
sementara orang itu dibawa keluar dari Ground Zero.
Ia…
buat kita menangis.
Usaha pencarian sepenuhnya selepas 9/11 berlangsung selama sembilan bulan.
Ia berterusan sehingga bulan Mei 2002.
Saya lalui masa yang sukar.
Saya tak boleh berfungsi di tempat kerja.
Saya menangis dan…
mengerekot.
Sebab saya cuba ingat semula apa yang saya buat, perkara-perkara lain…
Ketika itulah saya jadi takut.
Akhirnya mula memikirkan peristiwa yang berlaku.
Entahlah.
Pembunuhan berterusan, bukan?
Orang asyik mati di luar Pusat Dagangan Dunia.
Jadi, kami perlu pastikan staf-staf penyiasatan ada di luar.
Keadaan kembali normal dalam rutin harian, tapi…
kami tak dikecualikan daripada usaha pencarian.
Dalam satu lawatan, seseorang daripada skuad kami
ditugaskan ke pejabat pemeriksa perubatan.
Kadangkala, dua daripada kami berada dalam usaha pencarian
di tapak pelupusan di Pulau Staten.
TAPAK PELUPUSAN FRESH KILLS
Fresh Kills ialah tempat pelupusan Bandar Raya New York di Pulau Staten.
Mereka akan buang serpihan ke sana.
Jadi, itulah tanggungjawab biro detektif,
memeriksa serpihan ini dan cuba cari anggota badan
atau barang milik individu.
Mula-mula, kami diberi pencakar dan diarahkan mencari.
"Kalau ada kad pengenalan atau apa yang kamu rasa tulang,
letak di dalam baldi ini."
Saya tawarkan diri untuk bekerja di sana.
Ia sangat memuaskan
kerana harapnya kita dapat memberikan maklumat
kepada ahli keluarga.
Lama-kelamaan, mereka jadi bijak.
Mereka mula keluarkan sut Tyvek,
but, sarung tangan dan topeng untuk dipakai semasa memeriksa serpihan.
Malangnya, mungkin di situlah saya dapat kanser.
Saya didiagnosis dengan kanser prostat.
Saya sangat bertuah. Saya dapat tahu pada peringkat awal.
Sebahagian besar orang yang bekerja di sana
akhirnya menghidap penyakit yang berkaitan dengan 9/11.
Pada tahun 2021, saya dapat mesej dalam telefon yang saya ada kanser.
Kanser urologi, sangat jarang berlaku.
Satu dalam empat juta lelaki dapat.
Saya rasa simpati kepada diri saya selama mungkin 10 minit.
Kemudian, saya lupakan perasaan kasihan itu
dan rasa lebih bersedia.
Saya rasa bersedia untuk sembuh.
Itu sahaja.
Saya ada kanser kulit di muka.
Apabila saya dapat tahu, saya takut.
Setakat ini, lebih ramai orang telah mati akibat penyakit berkaitan dengan 9/11
daripada mati pada hari serangan,
yang sangat membimbangkan.
Saya rasa pengganas itu pada mulanya mahu merobohkan menara itu
kerana apa yang ia lambangkan.
Mereka dapat lebih daripada apa yang mereka mahukan
kerana tragedinya berterusan.
Sudah 25 tahun berlalu.
MUZIUM PERINGATAN 11 SEPTEMBER NEGARA
Saya dah kebumikan sekurang-kurangnya 50 kawan.
Kawan! Bukan…
orang yang saya tak kenal.
Ada lebih ramai daripada itu.
PUSAT DAGANGAN DUNIA 3
- Ya Tuhan. Yang lelaki semuanya di sini. - Apa yang berlaku?
- Gembira jumpa awak. - Awak nampak hebat.
Terima kasih! Awak pun sama!
- Apa khabar? - Roger.
Setiap seorang daripada kami…
patut berbual saja.
Saya dan Pete berbual. Setiap tahun, kami akan berbual tentangnya.
Helo, sayang.
Ingat semula luka itu.
- Apa khabar? - Saya okey.
Gembira berjumpa awak. Awak nampak sihat.
Ia membantu.
Ia membantu, tapi tak lama.
Saya perlu dapatkan kaunseling.
- Tengok Manhattan. - Nampak…
Ya.
- Bagaimana perasaan awak? - Bagus.
- Ya. - Ya, saya tahu.
- Agak pelik. - Ya.
Bangunan baharu ini cantik.
Ini kali pertama saya ke bangunan baharu.
Betulkah?
MacLeod, lelaki kampung itu.
- Jangan kacau adik saya. - Kenapa?
Bawa bertenang, juara.
Ya.
Saya akan terbangun dengan mimpi-mimpi ngeri.
Itu yang paling teruk.
Kita masuk tidur dan rasa macam ditanam hidup-hidup.
Tiada polis di luar sana yang tak rasa benda yang sama.
Saya hampir alami gangguan jiwa.
Kemudian, Yayasan 9/11 ditubuhkan untuk menyediakan sokongan.
"Kami akan bantu anda."
Saya tahu awak agak marah.
- Marah? Ya. - Ya, marah. Tak apa.
Saya takut sebelum datang.
Sekarang, saya penyokong kuat
lelaki menjalani pemeriksaan kesihatan mental.
Buat sajalah. Kita ada perlindungan. Buat saja.
Tak salah untuk bercakap.
Saya tak suka…
berada di tempat kejadian ini.
Saya tak suka berada di sini. Saya suka bersama kamu semua.
Saya rasa selamat sebab kamu faham.
Kita tahu perkara yang orang lain di dunia ini takkan tahu
dan mungkin tak patut tahu.
Saya tak pernah dapat tanganinya. Anak saya belum cecah dua tahun waktu itu.
Dia cuma nak tahu di mana saya pada segala hari saya datang kerja
untuk jauhkan diri daripada ingatan ini,
supaya tak perlu imbau benda ini setiap hari dalam hidup saya.
Hidup saya tak pernah sama,
sama seperti orang lain.
Saya tak ada cara
untuk kenal pasti apa yang saya hadapi, sebab saya tak nampak.
Saya tak faham.
Ia serangan dahsyat ke atas negara kita. Ia tempat kejadian jenayah.
Berbulan-bulan selepas itu, ia kubur.
Fikiran saya ligat sekarang,
dan saya lihat gambar Pete dan Joanne hari itu.
Saya lihat gambar Roger di tempat parkir Pathmark
menuang air ke atas kepala awak.
Semuanya kembali
dan ia sangat sukar untuk difikirkan.
Tempat saya luahkan perasaan ialah bilik mandi.
Saya masuk ke bilik mandi
dan saya menangis.
Saya terus menangis dan…
saya tak pernah beritahu sesiapa.
Begitulah cara saya luahkan perasaan.
Ya.
Semasa saya bersara, saya rasa lebih tertekan.
Tiba-tiba, siapa saya? Saya tak relevan lagi.
- Ia mengubah kita. - Ya.
Sebab itu saya berhenti minum. Apabila kita bersara…
Bagaimana kita hadapinya? Pergi ke bar.
Begitulah cara kita hadapinya dan kita saling berborak tentangnya.
Tapi sekarang, ada orang yang menderita di luar sana
disebabkan 9/11 dan PTSD
yang mereka tak pernah tangani dalam kerjaya mereka.
Kamu semua dalam homisid, melihat mayat,
kanak-kanak yang mati, kamu semua terganggu.
Kita perlu tangani hal ini
kerana ia akan bernanah dan kita akan berubah sebagai manusia.
Syukurlah ada pertemuan ini.
Selama ini, saya sangka saya satu-satunya yang gila.
Bukan saya saja. Saya tahu.
Datang ke sini… Maaf, saya…
Saya tak menangis! Awak menangis!
Saya takkan buat di depan kamera, tapi nanti saya ejek awak.
- Baik. - Sayang awak.
Awak perlu bersihkan otak awak seperti kami semua.
Awak tak boleh memendam.
Saya rasa gembira hanya melihat wajah Brian.
Sebaik dia luah perasaan, dia seperti orang yang berbeza.
- Ini kumpulan terapi. - Betul.
- Tengoklah. - Sebab ini zon selesa.
Ini zon selesa!
Kita rasa selesa berbual.
Kita lalui perkara yang sama.
Ya.
Kesihatan mental juga sama penting dengan kesihatan fizikal.
Sekarang saya baru faham.
Tapi saya ambil masa 19 tahun sebelum saya berjumpa dengan ahli terapi.
Saya perlu.
Sebab saya bukan adiwira.
Kita ada rasa penyesalan mangsa terselamat.
Ketua, awak di Burger King. Tommy, awak di sana.
Dia di sana. Semua orang di sana.
Kita kata, "Kenapa ia tak berlaku kepada aku?"
Kita terfikir-fikir.
Ada 23 pegawai NYPD,
37 pegawai polis Lembaga Pelabuhan
dan 343 anggota bomba terbunuh.
Ada sebab Tuhan beri kita ingatan.
Untuk mengingati mereka.
Mengingati apa yang berlaku.
Jangan sesekali lupa.
Di tempat Menara Berkembar pernah berdiri,
sekarang ada Menara Kebebasan.
Saya tak pernah lihatnya dari sini.
Ia sangat megah.
Saya gembira kita tewaskan mereka.
- Sangat gembira. - Ya.
Kita semua masih hidup.
Kita semua hidup, tak kira apa yang terjadi.
Saya bersyukur mereka bina tapak peringatan
untuk pasukan respons pertama, orang awam
dan semua rakyat dari negara lain yang terbunuh hari itu.
Ia simbol kekuatan dan ketahanan
yang kami diserang, tapi kami bangkit.
Sebagai sebuah negara, bukan sekadar bandar.
Tapak peringatan itu sangat menakjubkan.
Cetak bangunan dengan nama dan air terjun.
- Hari yang indah, bukan? - Ya.
Seperti hari itu!
- Betulkah? - Jimmy Riches, di sini.
Dia juga polis sebelum jadi ahli bomba. John Chipura.
Awak kenal ramai orang dari Pulau Staten, bukan?
Aduhai, Timmy McSweeney. Kemudian, ada Moira.
Keganasan bukan hanya satu serangan.
Ia satu keadaan berterusan
yang merosakkan hidup orang dengan ketakutan,
dengan penyakit, dengan ketidakupayaan mental.
Lawan kejahatan ialah cinta
dan orang yang mengambil berat.
Melalui tragedi itu, negara ini,
terutamanya di New York, semua orang bersatu.
Ia menunjukkan kemampuan kita.
Terjemahan sari kata oleh Siti Salmi bersatu.